प्रधानमंत्री ने कहा कि भारत क्षेत्रीय विस्तृत आर्थिक भागीदारी को किसी प्रारंभिक निष्कर्ष तक पहुंचाने के लिए सिंगापुर के साथ मिलकर काम करेगा. उन्होंने कहा कि भारत – सिंगापुर क्षेत्रीय विस्तृत आर्थिक अनुबंध की समीक्षा की जा रही है और दोनों पक्ष इसे आगे ले जाने के लिए साथ काम करेंगे. उन्होंने कहा , ‘‘जब भारत विश्व के लिए खुला और पूर्व की ओर देखा , सिंगापुर एक भागीदार और भारत एवं आसियान के बीच एक सेतु बन गया. भारत के संबंध क्षेत्र के साथ जैसे जैसे बढ़ते जाएंगे, सिंगापुर आसियान और विस्तृत पूर्व का द्वार बना रहेगा. आसियान का मौजूदा चेयरमैन होने के साथ सिंगापुर इस साल आसियान के साथ भारत के संबंधों को और आगे बढ़ाएगा.’’